b'\n_START_ARTICLE_\nPaligorskit\n_START_SECTION_\nIme\n_START_PARAGRAPH_\nIme palgorskit je dobil po svoji tipski lokaciji Paligorskaja na Uralu (Rusija), kjer so ga na\xc5\xa1li in prvi\xc4\x8d opisali leta 1862._NEWLINE_Ime atapulgit je dobil po ameri\xc5\xa1kem mestu Attapulgus v skrajnem jugozahodnem delu Georgije, kjer je zelo pogost in ga kopljejo v odprtih kopih.\n_START_SECTION_\nPrazgodovinska raba\n_START_PARAGRAPH_\nPaligorskit in indigo sta bili klju\xc4\x8dni komponenti pigmenta majevsko modro, ki so ga Maji uporabljali za barvanje teles, stenske poslikave in barvanje keramike, zelo verjetno pa tudi za barvanje tekstila. Mineral so uporabljali tudi v zdravilstvu in kot dodatek k lon\xc4\x8devini. Vir majevskega paligorskita je bil nenan vse so 1960. let, ko so ga odkrili v eni od cenotes na polotoku Jukatanu. Drugi mo\xc5\xbeni vir so odkrili leta 2005 blizu Ticula na Jukatanu. _NEWLINE_Majevsko modro so poznale in uporabljale tudi druge srednjeameri\xc5\xa1ke civilizacije, na primer Azteki.\n_START_SECTION_\nSodobna raba\n_START_PARAGRAPH_\nAtapulgitne gline so zmes smektita in paligorskita. Smektitna komponenta v vodi nabreka, paligorskitna komponenta pa ima igli\xc4\x8dasto strukturo, ki ne nabreka in ne ekspandira. Paligorskit v sladki in slani vodi tvori gel, v katerem so delci povezani z vodikovimi vezmi. Suspenzije atapulgitne gline v vodi se zato uporabljajo kot mazivo in hladilno sredstvo pri vrtanju v kamnine, ki so one\xc4\x8di\xc5\xa1\xc4\x8dene s soljo._NEWLINE_Atapulgitne gline se uporabljajo tudi kot polnilo za barvne premaze, tesnilna sredstva, lepila, katalizatorje, suspenzivna umetna gnojila, sredstva za ga\xc5\xa1enje po\xc5\xbearov v naravi, premaze v livarstvu, dodatek k \xc5\xbeivalski hrani in veziva v molekularnih sitih._NEWLINE_Paligorskit ve\xc5\xbee kisline in toksine v \xc5\xbeelodcu in prebavnem traktu, zato se na \xc5\xa1iroko uporablja tudi v medicini. Uporablja se tudi kot antidiaretik, ker po mnenju strokovnjakov absorbira bakterije ali klice, ki povzro\xc4\x8dajo diarejo.\n_START_SECTION_\nNahajali\xc5\xa1\xc4\x8da\n_START_PARAGRAPH_\nV Sloveniji se paligorskit najde v idrijskem rudniku \xc5\xbeivega srebra.'